Ο **Κουρντ Λάσβιτς** (*γερμανικά: Kurd Laßwitz‎*, ΔΦΑ: *kʊʁt ˈlasvɪt͡s*, 20 Απριλίου 1848 – 17 Οκτωβρίου 1910) ήταν Γερμανός συγγραφέας, επιστήμονας, και φιλόσοφος, ο οποίος έχει χαρακτηριστεί και ως ο πατέρας της γερμανικής επιστημονικής φαντασίας.:87 Ήταν επίσης γνωστός με το λατινικό ψευδώνυμο *Velatus* (*κεκαλυμμένος*).

Σταδιοδρομία
------------

Σπούδασε μαθηματικά και φυσική στο Πανεπιστήμιο του Μπρέσλαου και στο Πανεπιστήμιο του Βερολίνου. Το 1873 ααπέκτησε το διδακτορικό του. Το μεγαλύτερο μέρος της επαγγελματικής του σταδιοδρομίας το πέρασε ως δάσκαλος σε γυμνάσιο της Γκότα της Θουριγγίας (στην κεντρική Γερμανία) την περίοδο από το 1876 έως το 1908.:87–88

Το πρώτο έργο επιστημονικής φαντασίας του που εκδόθηκε ήταν το *Bis zum Nullpunkt des Seins* (*Προς το σημείο μηδέν της ύπαρξης*, 1871) το οποίο περιέγραφε την ζωή όπως είχε εξελιχθεί το έτος 2371. Η ευρύτερη αναγνώριση του ήρθε το 1897 με το μυθιστόρημα *Auf zwei Planeten* (*Σε 2 πλανήτες*) το οποίο γνώρισε ιδιαίτερη επιτυχία,:88 και στο οποίο περιγράφει την επαφή μεταξύ ανθρώπων και ενός εξωγήινου αρειανού πολιτισμού ο οποίος είναι αρχαιότερος και πιο προηγμένος. Στο έργο αυτό γίνεται αναφορά της αντιβαρύτητας ως ιδιότητας των διαστημοπλοίων, καθώς και αναφέρει τις σωστές τροχιές μεταξύ του Άρη και της Γης κάτι που ήταν σπάνιο για συγγραφείς επιστημονικής φαντασίας της εποχής του. Επίσης γνωστό έργο του έγινε μεταγενέστερα το *Die Universalbibliothek* (*Η παγκόσμια βιβλιοθήκη*) το οποίο εκδόθηκε το 1904, και από την οποία εμπνεύστηκε αρκετά αργότερα ο Αργεντίνος συγγραφέας Χόρχε Λουίς Μπόρχες για την συγγραφή του διηγήματος του με τίτλο Η βιβλιοθήκη της Βαβέλ.

Άλλες αναφορές
--------------

* Το βραβείο Κουρντ Λάσβιτς απονέμεται σε γερμανόφωνους καθώς και ξένους συγγραφείς επιστημονικής φαντασίας από το 1981.
* Ο αστεροειδής 46514 Λάσβιτς έχει ονομαστεί προς τιμή του, καθώς και ο κρατήρας Λάσβιτς στην επιφάνεια του Άρη.

Παραπομπές
----------

1. ↑  "German SF" by Franz Rottensteiner, in: Neil Barron ed, *Anatomy of Wonder*. Third Edition. New York: Bowker, 1987. pp.379–404.
2. 1 2 3  Klauß, Jochen (2009). *Thüringen – Literarische Streifzüge (German)*. Artemis & Winkler (Patmos). ISBN 978-3-538-07280-0.
3. ↑  «velatus - Wiktionary». *en.wiktionary.org* (στα Αγγλικά). Ανακτήθηκε στις 5 Ιανουαρίου 2018.
4. ↑  Borges, Jorge Luis, and Eliot Weinberger. "The Total Library" in *Selected Non-Fictions*. New York: Penguin Books, 1999, pp.215–216.
5. ↑  «KLP Übersicht». *www.kurd-lasswitz-preis.de*. Ανακτήθηκε στις 5 Ιανουαρίου 2018.
6. ↑  Chamberlin, Alan. «JPL Small-Body Database Browser». *ssd.jpl.nasa.gov* (στα Αγγλικά). Ανακτήθηκε στις 5 Ιανουαρίου 2018.
7. ↑

Εξωτερικοί σύνδεσμοι
--------------------

* Συγγράμματα του Κουρντ Λάσβιτς - archive.org
* Αναλυτική βιβλιογραφία - isfdb.org

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 83318
* **Europeana**: agent/base/66974
* LCCN: n82081063
* ISNI: 0000 0003 6857 437X
* GND: 118569961
* SUDOC: 032356293
* BNF: cb123401691 (data)
* BIBSYS: 90905998
* MusicBrainz: f7df9f18-2f96-4b95-aca7-e3d5e5c79448
* MGP: 52334
* NDL: 00470155
* NKC: jn20011019196
* BNE: XX1467887
* CiNii: DA01930482

 |

 |